ফ্রান্তে দে লিবারাসিওন হোমোসেক্সুয়াল (মেক্সিকো)

ফ্রান্তে দে লিবারাসিওন হোমোসেক্সুয়াল (মেক্সিকো)( স্প্যানিশ : সমকামী মুক্তি ফ্রন্ট বা এফএলেওচ) হল মেক্সিকোতে সমকামী মুক্তির জন্য গঠিত প্রথম প্রকাশ্য সংগঠন।  ১৯৭১ সালে এই সংগঠনটি প্রতিষ্ঠিত হয় এবং এর সহ-প্রতিষ্ঠাতা ও নেতা ছিলেন বিশিষ্ট লেসবিয়ান অধিকারকর্মী ন্যান্সি কার্দেনাস। 

 ইতিহাস 
১৯৭০-এর দশকের শুরুতে স্টোনওয়াল দাঙ্গার পর  মেক্সিকো সিটিতে বিভিন্ন যৌন বৈচিত্র্যের মানুষরা নিয়মিতভাবে একত্রিত হয়ে তাঁদের নিপীড়িত অবস্থার বিষয়ে আলোচনা শুরু করেন। এই গোষ্ঠীর সদস্যদের মধ্যে ছিলেন অভিনেত্রী ও অধিকারকর্মী ন্যান্সি কার্দেনাস এবং লেখক ও ছাত্র আন্দোলনকারী লুইস গনসালেস দে আলবা। বিখ্যাত বুদ্ধিজীবী কার্লোস মন্সিভাইস আমেরিকার গে লিবারেশন ফ্রন্টের কিছু নথি কার্দেনাসকে প্রদান করেন, যা তাঁকে একটি সংগঠিত দল গঠনের অনুপ্রেরণা দেয়। এরপর কার্দেনাস মেক্সিকান সমাজে যৌন বৈচিত্র্যের গুরুত্ব নিয়ে সচেতনতা বাড়াতে আনুষ্ঠানিক সভার আয়োজন করতে থাকেন।  ১৯৬৮ সালের মেক্সিকান ছাত্র আন্দোলনের অংশগ্রহনকারীরা  এই আলোচনা সভায় হাজির হয়েছিলেন।

এই নিয়মিত আলোচনার ফলস্বরূপ ১৯৭১ সালের ১৫ আগস্ট মেক্সিকো শহরে ফ্রান্তে দে লিবেরাসিওন হোমোসেক্সুয়াল (এফ এল এইচ) বা হোমোসেক্সুয়াল মুক্তি ফ্রন্ট প্রতিষ্ঠিত হয়। তৎকালীন রাষ্ট্রপতি লুইস এচেভেরিয়া-র সরকারের অধীনে সামাজিক আন্দোলনের প্রতি দমনমূলক মনোভাব এবং মেক্সিকান সমাজে ব্যাপক সমকামী বিদ্বেষের কারণে এই সংগঠনের সভাসমূহ গোপন স্থানে অনুষ্ঠিত হতো। সংগঠনটির মূল কার্যক্রমের মধ্যে ছিল আত্ম-স্বীকৃতি চর্চা, যৌন বৈচিত্র্যের ব্যক্তিগত ও সামষ্টিক স্বীকৃতি এবং যৌন পরিচয় নিয়ে ইতিবাচক দৃষ্টিভঙ্গি গড়ে তোলা। এফ এল এইচ একটি গোপন কিন্তু প্রভাবশালী মঞ্চ হিসেবে কাজ করত যেখানে সদস্যরা নিজেদের অভিজ্ঞতা ভাগ করে নিতে পারতেন এবং একে অপরকে মানসিক ও রাজনৈতিকভাবে সমর্থন দিতেন।  বে রাজনৈতিক চাপ ও সামাজিক প্রতিকূলতার কারণে, ১৯৭৩ সালে দলটি বিলুপ্ত হয়ে যায়। Robles Ruiz, Ana Alejandra (2019). El arcoíris de la disidencia : novela gay en México [Rainbow of dissidence: gay novel in Mexico] (Primera edición ed.). Tuxtla Gutiérrez, Chiapas. ISBN 978-607-543-093-5. OCLC 1141252891.{{cite book}}: CS1 maint: location missing publisher (link)

 তথ্যসূত্র 

বিষয়শ্রেণী:CS1 maint: location missing publisher
বিষয়শ্রেণী:এলজিবিটিকিউ-সম্পর্কিত সংস্থা